WESNOTH(6)

ИМЕ
wesnoth -- "Бој за Веснот", фантазијска стратегија на потезе

ПРЕГЛЕД
wesnoth [ОПЦИЈЕ] [ПУТАЊА_ДО_ПОДАТАКА]

ОПИС
"Бој за Веснот" је фантазијска стратешка игра на потезе.

Поразите све непријатељске вође добро изабраном војном дружином, старајући се успут о изворима злата и селима. Свака јединица има своје врлине и мане; да бисте победили, распоредите снаге тако да се истакну преимућства, притом спречивши противника да учини то исто. Како јединице постају искусније, добијају нове способности и постају снажније. Играјте на свом матерњем језику искушавајући вештине против паметног рачунарског противника, или се придружите Веснотовој великој заједници играча на вези. Правите сопствене посебне јединице, сценарије, походе, и поделите их са другим играчима.

ОПЦИЈЕ

--bpp број
    поставља вредност BitsPerPixel. Пример: --bpp 32

-c, --campaign
    скаче директно на мени за избор похода.

--config-dir име
    задаје поставни директоријум име, под $HOME или "Моји документи\Моје игре" на Виндоузу.

--config-path
    исписује путању корисничког поставног директоријума и излази.

-d, --debug
    укључује допунске опције командног режима током игре (више детаља потражите на вики страници http://www.wesnoth.org/wiki/CommandMode).

--dummy-locales
    специјални лажни локалитети за пребацивање на било који језик, чак и ако није инсталиран на систему.

-e, --editor  датотека
    директно покреће уређивач мапа у игри. Ако је задата датотека, истоветно са -e --load.

--fps
    приказује број кадрова по секунди док тече игра, у углу екрана.

-f, --fullscreen
    покреће игру преко целог екрана.

--gunzip улдат.gz
    распакује датотеку, која треба да је у формату ГЗИП, и складишти је без наставка .gz. улдат.gz ће бити уклоњена.

--gzip улдат
    пакује датотеку у формат ГЗИП, складишти је као улдат.gz и уклања улдат.

-h, --help
    приказује сажетак опција командне линије на стандарном излазу.

-l, --load датотека
    учитава позицију датотека из стандардног директоријума сачуваних позиција. Ако је задата и опција -e или --editor, покреће се уређивач са отвореном мапом из те датотеке. Ако је датотека у ствари директоријум, уређивач ће на њему отворити дијалог за учитавање мапе.

--log-ниво=домен1,домен2,...
    поставља ниво озбиљности домена бележења. all се може употребити за поклапање свих домена, а доступни су: error, warning, info,debug. Подразумеванo се користи error.

--logdomains
    исписује све домене бележења и излази.

--max-fps
    број кадрова по секунди које игра може да прикаже, требало би да буде између 1 и 1000, а подразумевано је 50.

-m, --multiplayer
    покреће вишеиграчку партију. Уз ову опцију могу бити употребљене још неке, наведене испод.

--no-delay
    покреће игру без икаквих застоја, за пробу графичких перформанси. Ово је аутоматски укључено ако се зада --nogui.

--nocache
    искључује оставу за податке игре.

--nomusic
    покреће игру без музике.

--nosound
    покреће игру без звука и музике.

--path
    исписује име директоријума са подацима игре и излази.

-r XxY, --resolution XxY
    поставља резолуцију екрана. Пример: -r 800x600

--smallgui
    омогућава ниже резолуције екрана, до 800x480, уз измену величине неколико елемената сучеља.

-s, --server [домаћин]
    повезује се са домаћином ако је задат, или са првим сервером у поставкама. На пример: --server server.wesnoth.org

-t, --test
    покреће игру са малим пробним сценариом.

--validcache
    претпоставља да је кеш ажуран (опасно).

-v, --version
    приказује број верзије и излази.

-w, --windowed
    покреће игру унутар прозора.

--with-replay
    пушта снимак партије учитане опцијом --load.

Опције уз --multiplayer
Опције посебне по страни у вишеиграчком режиму означене су са број, где број треба заменити бројем стране. То је обично 1 или 2, али зависи од броја играча дозвољених за изабрани сценарио.

--algorithmброј=вредност
    бира нестандардни алгоритам за ВИ управљање задатом страном. Могуће вредности: idle_ai и sample_ai.

--controllerброј=вредност
    бира управљача за задату страну. Могуће вредности су: human (човек) и ai (ВИ).

--era=вредност
    употребите ово за играње у изабраној епохи уместо подразумеване (Default). Епоха се бира кључем; могуће вредности описане су у датотеци data/multiplayer/eras.cfg

--exit-at-end
    излази пошто се сценарио оконча, без приказивања прозора о победи/поразу на који би корисник морао да одговори. Ово се такође користи за скриптовање проба перформанси.

--nogui
    покреће игру без графичког сучеља. Мора се јавити пре --multiplayer да би имало жељени ефекат.

--parmброј=име:вредност
    поставља додатне параметре за ову страну, који зависе од опција употребљених уз --controller и --algorithm. Обично корисно онима који пројектују нове ВИ (још увек није сасвим документовано)

--scenario=вредност
    бира вишеиграчки сценарио по кључу. Подразумеван је multiplayer_The_Freelands.

--sideброј=вредност
    бира фракцију из текуће епохе за задату страну. Фракција се бира кључем; могуће вредности описане су у датотеци data/multiplayer.cfg

--turns=вредност
    поставља број потеза за изабрани сценарио. Подразумевано је 50.

АУТОР
Написао Дејвид Вајт (David White) <davidnwhite@verizon.net>.
Уредили Нилс Кнојпер (Nils Kneuper) <crazy-ivanovic@gmx.net>, ott <ott@gaon.net> и Soliton <soliton.de@gmail.com>.
Ову упутну страницу првобитно је написао Сирил Бутор (Cyril Bouthors) <cyril@bouthors.org>.
Посетите званичну домаћу страницу: http://www.wesnoth.org/

АУТОРСКА ПРАВА
Ауторска права © 2003-2007 Дејвид Вајт (David White) <davidnwhite@verizon.net>.
Ово је слободан софтвер; лиценциран је под условима ОЈЛ верзије 2 (GPLv2), коју издаје Задужбина за слободни софтвер. Нема БИЛО КАКВЕ ГАРАНЦИЈЕ; чак ни за КОМЕРЦИЈАЛНУ ВРЕДНОСТ или ИСПУЊАВАЊЕ ОДРЕЂЕНЕ ПОТРЕБЕ.

ПОГЛЕДАТИ ЈОШ
wesnoth_editor(6), wesnothd(6)